ai4bharat/Pralekha huggingface dataset:
স্বরাষ্ট্র মন্ত্রক
প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে কেন্দ্রীয় মন্ত্রিসভার শোক জ্ঞাপন
শ্রী প্রণব মুখোপাধ্যায়ের স্মরণে ২ মিনিট নীরবতা পালন
নতুন দিল্লি, ০১ সেপ্টেম্বর, ২০২০
কেন্দ্রীয় মন্ত্রিসভা প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে শোক প্রকাশ করেছে।
কেন্দ্রীয় মন্ত্রিসভা শ্রী মুখোপাধ্যায়ের স্মরণে ২ মিনিট নীরবতা পালন করেছে।
মন্ত্রিসভা আজ একটি সিদ্ধান্ত অনুমোদন করেছে :
“কেন্দ্রীয় মন্ত্রিসভা প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে গভীর শোক প্রকাশ করছে।
তাঁর প্রয়াণে দেশ একজন বিশিষ্ট নেতা ও অসামান্য সাংসদকে হারালো।
ভারতের ত্রয়োদশ রাষ্ট্রপতি শ্রী প্রণব মুখোপাধ্যায়ের প্রশাসনিক কাজে অতুলনীয় অভিজ্ঞতা ছিল। তিনি বিদেশ, প্রতিরক্ষা, কেন্দ্রীয় বাণিজ্য ও অর্থ মন্ত্রকের দায়িত্ব সামলেছেন।
১৯৩৫ সালের ১১ই ডিসেম্বর পশ্চিমবঙ্গের বীরভূম জেলার ছোট্ট গ্রাম মিরাটি-তে তাঁর জন্ম। শ্রী মুখোপাধ্যায় ইতিহাস ও রাষ্ট্র বিজ্ঞানে স্নাতকোত্তর ডিগ্রি লাভ করা ছাড়াও কলকাতা বিশ্ববিদ্যালয় থেকে আইনে ডিগ্রি লাভ করেছিলেন। তাঁর কর্মজীবন শুরু হয় কলেজে শিক্ষকতা এবং সাংবাদিকতার মধ্য দিয়ে। তাঁর স্বাধীনতা সংগ্রামী বাবার অনুপ্রেরণায় শ্রী মুখোপাধ্যায় জনসেবা শুরু করেন – এর ফলশ্রুতিতে ১৯৬৯ সালে তিনি রাজ্যসভার সাংসদ নির্বাচিত হন।
শ্রী মুখোপাধ্যায় ১৯৭৩ – ৭৫ সাল পর্যন্ত শিল্প, জাহাজ চলাচল এবং পরিবহণ মন্ত্রকের উপমন্ত্রী এবং অর্থ দপ্তরের প্রতিমন্ত্রী ছিলেন। ১৯৮২ সালে তিনি অর্থমন্ত্রীর দায়িত্ব গ্রহণ করেন। ১৯৮০-৮৫ সাল পর্যন্ত তিনি ছিলেন রাজ্যসভার নেতা। ১৯৯১-৯৬ সাল পর্যন্ত তিনি যোজনা কমিশনের ডেপুটি চেয়ারম্যানের দায়িত্ব সামলেছেন। একই সঙ্গে, ১৯৯৩-৯৫ সাল পর্যন্ত কেন্দ্রীয় বাণিজ্য মন্ত্রী, ১৯৯৫-৯৬ বিদেশ মন্ত্রী এবং ২০০৪-০৬ পর্যন্ত প্রতিরক্ষা মন্ত্রী হিসাবে তিনি দায়িত্ব পালন করেন। এরপর, তিনি আবারও ২০০৬-০৯ পর্যন্ত বিদেশ মন্ত্রী এবং ২০০৯-১২ পর্যন্ত অর্থমন্ত্রী ছিলেন। ২০০৪-১২ সাল পর্যন্ত তিনি ছিলেন লোকসভার নেতা।
শ্রী প্রণব মুখোপাধ্যায় ২০১২’র ২৫শে জুলাই রাষ্ট্রপতির দায়িত্ব গ্রহণ করেন। তাঁর পাঁচ বছরের পূর্ণ মেয়াদে তিনি দেশের সর্বোচ্চ পদের দায়িত্ব মর্যাদার সঙ্গে পালন করেছেন। জাতীয় এবং আন্তর্জাতিক বিভিন্ন বিষয়ে তাঁর পান্ডিত্য ও মানবিক দৃষ্টিভঙ্গী অবিস্মরণীয়।
শ্রী মুখোপাধ্যায় শুধুমাত্র একজন একনিষ্ঠ পাঠকই ছিলেন না, ভারতের অর্থনীতি ও দেশ গঠনের উপর তিনি একাধিক বই-ও লিখেছেন। ১৯৯৭ সালে সেরা সাংসদের পুরস্কার, ২০০৮ সালে পদ্মবিভূষণের পাশাপাশি, তাঁকে ২০১৯ সালে দেশের সর্বোচ্চ অসামরিক সম্মান ভারতরত্নে ভূষিত করা হয়।
শ্রী মুখোপাধ্যায় আমাদের জাতীয় জীবনে তাঁর চিরস্মরণীয় প্রভাব রেখে গেছেন। তাঁর মৃত্যুতে দেশ একজন বিশিষ্ট জাতীয় নেতা, বলিষ্ঠ সাংসদ এবং বড় মাপের রাজনৈতিক ব্যক্তিত্বকে হারালো।
কেন্দ্রীয় মন্ত্রিসভা শ্রী প্রণব মুখোপাধ্যায়ের দেশ সেবার কাজে ভুয়সী প্রশংসা করছে এবং তাঁর শোকসন্তপ্ত পরিবারকে সরকার ও সমস্ত দেশের পক্ষ থেকে আন্তরিক সমবেদনা জানাচ্ছে”।
CG/CB
(
সামাজিকন্যায়ওক্ষমতায়নমন্ত্রক
রামদাস আথাওয়ালে বলেছেন, দলিতদের ওপর হিংসার ঘটনা মানুষের মানসিকতা পরিবর্তন এবং আন্তর্বর্ণ বিবাহে উৎসাহদানের মাধ্যমেই বন্ধ করা সম্ভব
কলকাতা, ২৮ সেপ্টেম্বর, ২০১৮
সামাজিক ন্যায় ও ক্ষমতায়ন দপ্তরের প্রতিমন্ত্রী শ্রী রামদাস আথাওয়ালে বলেছেন, নিগ্রহ প্রতিরোধ আইন পরিবর্তনের চেয়ে মানুষের মানসিকতা পরিবর্তনের মধ্য দিয়েই তপশিলি জাতি ও উপজাতিভুক্তদের নিগ্রহের ঘটনা মোকাবিলা করা সম্ভব। গতকাল কলকাতায় এক সাংবাদিক সম্মেলনে তিনি আন্তর্বর্ণ বিবাহে উৎসাহদানের মধ্য দিয়ে সামাজিক অসাম্য দূর করার আহ্বান জানান। তিনি বলেন, যদিও পশ্চিমবঙ্গে এই ধরণের ঘটনা তুলনামূলক কম, তবুও সমাজে আন্তর্বর্ণ বিবাহে উৎসাহ দিয়ে এই সমস্যা মোকাবিলার বিপুল সম্ভাবনা রয়েছে। তিনি রাজ্য সরকারের কাছে তপশিলি জাতি ও উপজাতিভুক্তদের ওপর নিগ্রহের ঘটনা দূর করার জন্য বিভিন্ন পদ্ধতির বিষয়ে আলোচনা এবং আন্তর্বর্ণ বিবাহে উৎসাহদানের প্রস্তাব করেন। এরফলে, বর্তমান সময়ে মানুষের পরিবর্তনশীল সাংস্কৃতিক দৃষ্টিভঙ্গীর প্রেক্ষিতে সমাজে মানুষের মানসিকতাতেও পরিবর্তন আনা সম্ভব বলে তিনি অভিমত প্রকাশ করেন। তিনি জানান, সারা দেশে আজ পর্যন্ত এই ধরণের নিগ্রহের ৪৭ হাজার ঘটনা নথিবদ্ধ হয়েছে।
সরকারি চাকরির পদোন্নতিতে সংরক্ষণের প্রসঙ্গে শ্রী আথাওয়ালে বলেন, এই সমস্যা সমাধানের জন্য সংশ্লিষ্ট সকলের মধ্যে গঠনমূলক আলোচনার প্রয়োজন আছে। তিনি তপশিলি জাতি ও উপজাতিভুক্তদের নিগ্রহের প্রাসঙ্গিক সমস্যা মোকাবিলায় সমাজকে আন্তরিক ও সুসম্পর্কের পথে এগিয়ে চলার প্রয়োজনের কথা বলেন।
শ্রী আথাওয়ালে শারীরিক বিকলাঙ্গতা যুক্ত মানুষদের ‘দিব্যাঙ্গ’ নামে ডাকার জন্য সকলের কাছে আহ্বান জানান। তিনি বলেন, দিব্যাঙ্গরা এক বিশেষ শ্রেণীর মানুষ এবং যাঁদের প্রতিভাকে স্বীকৃতি দেওয়া উচিৎ। তিনি দিব্যাঙ্গদের সুপ্ত প্রতিভাকে সমাজের সর্বাঙ্গীন উন্নয়নে চালিত করার উদ্যোগ নেওয়ার আহ্বান জানান।
এর আগে শ্রী রামদাস আথাওয়ালে, পশ্চিমবঙ্গে ৩০-৪০ বছর ধরে বসবাসকারী মতুয়া জনগোষ্ঠীর সঙ্গে আলাপ-আলোচনা করেন। মন্ত্রী সংশ্লিষ্ট সকলের কাছে জনগোষ্ঠীগুলির বিভিন্ন সমস্যা বিষয়ে বিবেচনা করার জন্য আহ্বান জানান। নাগরিকত্ব ইস্যু প্রসঙ্গে তাঁর অভিমত, সমস্যাটি বোঝার জন্য এ বিষয়ে একটি সার্বিক আলোচনা হওয়া দরকার এবং রাজ্য সরকারেরও বিষয়টি নিয়ে ভাবনাচিন্তা করা দরকার বলে তিনি অভিমত প্রকাশ করেন।
CG/PB/SB…
(Visitor Counter : 81
প্রধানমন্ত্রীরদপ্তর
হ্যানকক প্রসপেক্টিং গ্রুপ, রয় হিল, এস. কিডম্যান অ্যান্ড কোম্পানির এক্সিকিউটিভ চেয়ারম্যান শ্রীমতী গিনা রাইনহার্ট এও-র সঙ্গে সাক্ষাৎ প্রধানমন্ত্রীর
নয়াদিল্লি, ২৩ মে, ২০২৩
প্রধানমন্ত্রী শ্রী নরেন্দ্র মোদী আজ অস্ট্রেলিয়ার সিডনিতে হ্যানকক প্রসপেক্টিং গ্রুপ, রয় হিল, এস. কিডম্যান অ্যান্ড কোম্পানির এক্সিকিউটিভ চেয়ারম্যান শ্রীমতী গিনা রাইনহার্ট এও-র সঙ্গে সাক্ষাৎ করেছেন।
বৈঠকে প্রধানমন্ত্রী শ্রীমতী রাইনহার্টকে রূপান্তরমূলক সংস্কার এবং ভারতে যে সমস্ত উদ্যোগ নেওয়া হচ্ছে তা তুলে ধরেন। প্রযুক্তি, বিনিয়োগ এবং খনি ও খনিজ ক্ষেত্রে দক্ষতা বৃদ্ধিতে সহযোগী হওয়ার জন্য তাঁকে আমন্ত্রণ জানিয়েছেন।
(PG/AB/DM/
প্রধানমন্ত্রীরদপ্তর
মহাকাশ সম্পর্কিত বিষয়ে শিল্প সংস্থা, নতুন শিল্পোদ্যোগ এবং শিক্ষা ক্ষেত্রের সঙ্গে প্রধানমন্ত্রীর কথোপকথন
দেশ মহাকাশ সংক্রান্ত সামগ্রী উৎপাদন কেন্দ্র হিসেবে পরিণত হবে বলে প্রধানমন্ত্রী আশা প্রকাশ করেছেন
নতুন দিল্লী, ১৪ ডিসেম্বর, ২০২০
মহাকাশ সংক্রান্ত বিষয়ে অংশগ্রহণকারী শিল্প সংস্থা, নতুন শিল্পোদ্যোগ এবং শিক্ষাক্ষেত্রের সঙ্গে ভিডিও কনফারেন্সের মাধ্যমে প্রধানমন্ত্রী শ্রী নরেন্দ্র মোদী আজ মতবিনিময় করেন।
প্রধানমন্ত্রীর নেতৃত্বে চলতি বছরের জুন মাসে কেন্দ্রীয় মন্ত্রিসভা এক ঐতিহাসিক সিদ্ধান্ত গ্রহণ করে যেখানে মহাকাশ বিষয়ে ভারতের বেসরকারি ক্ষেত্রকেও অংশগ্রহণের সুযোগ করে দেওয়ার কথা বলা হয়। ইন্ডিয়ান ন্যাশনাল স্পেস প্রমোশন এন্ড অথরাইজেশন সেন্টার গঠন করে বেসরকারি সংস্থা গুলিকে মহাকাশ সংক্রান্ত ক্ষেত্রে প্রবেশের সুযোগ করে দেওয়া হয়। পরবর্তীকালে বিভিন্ন ধরনের উদ্যোগ প্রস্তাব আকারে নেওয়া হয়। যার মধ্যে রয়েছে স্যাটেলাইট নক্ষত্র মন্ডল, ছোট উপগ্রহ উৎক্ষেপণ যান, গ্রাউন্ড স্টেশন, ভূ-স্থানিক পরিষেবা, প্রপালশন সিস্টেম সহ বিস্তৃত ক্রিয়া-কলাপের সাথে সম্পর্কিত অন্যান্য বিষয়।
আজকের এই বৈঠকে অংশগ্রহণকারী সংস্থাগুলিকে তাঁদের মতামত জানানোর জন্য ধন্যবাদ জানিয়ে প্রধানমন্ত্রী বলেন, আনলক পর্যায়ে মহাকাশ বিষয়ে সরকারি ও বেসরকারি যৌথ অংশীদারিত্বে এক নতুন যুগের সূচনা করেছে। এই প্রয়াসে সরকারের পক্ষ থেকে অংশগ্রহণকারীদের সম্পূর্ণ এবং আন্তরিক ভাবে সহযোগিতা করার ব্যাপারে প্রধানমন্ত্রী আশ্বাস দেন। তিনি বলেন, পেশাদারিত্ব এবং স্বচ্ছতার পাশাপাশি সরকারের এই সিদ্ধান্ত গ্রহণ মহাকাশ ক্ষেত্রে যোগদানকারী সংস্থাগুলির পক্ষে সহায়ক হিসেবে প্রমাণিত হবে।
রকেট ও স্যাটেলাইট তৈরির সঙ্গে যুক্ত সংস্থাগুলির পরিকল্পনা জেনে প্রধানমন্ত্রী মন্তব্য করেন যে, এটি একটি বড় পরিবর্তনকে চিহ্নিত করে মহাকাশ ক্ষেত্রে ভারতের উৎসাহকে আরও জোরদার করবে। তিনি আরও বলেন যে, এই ক্ষেত্রে বেসরকারি বিনিয়োগ কর্মসংস্থানের সুযোগ সৃষ্টি করবে। যা আইআইটি বা এনআইটি কিংবা অন্যান্য প্রযুক্তিগত প্রতিষ্ঠানের শিক্ষার্থীদের সুযোগ প্রদান করবে। প্রধানমন্ত্রী আশা প্রকাশ করেন যে, তথ্য-প্রযুক্তি ক্ষেত্রে ভারতের খ্যাতি যেমন বিশ্বজোড়া, তেমনি ভবিষ্যতে মহাকাশ ক্ষেত্রেও হবে। প্রধানমন্ত্রী মহাকাশ ক্ষেত্রে অংশগ্রহণকারী সংস্থাগুলিকে সমাজ ও দেশের কল্যাণে কাজ করতে আহ্বান জানান। প্রধানমন্ত্রী জানান যে, মহাকাশ গবেষণার যুগে বেসরকারি উদ্যোগে অংশগ্রহণকারীরা ভারতীয় মহাকাশ গবেষণা কেন্দ্রের সহযাত্রী হিসেবে গণ্য হবেন। এর ফলে ভারত ক্রমেই মহাকাশ সংক্রান্ত সামগ্রী উৎপাদন কেন্দ্রে পরিণত হবে।
ভারতীয় মহাকাশ বিভাগের সচিব এবং ভারতীয় মহাকাশ গবেষণা কেন্দ্র ইসরোর চেয়ারম্যান ডক্টর কে সিভান প্রধানমন্ত্রীকে জানান যে, ইতিমধ্যেই পঁচিশটি শিল্প সংস্থা মহাকাশ বিষয়ক কর্মকান্ডে অংশ নেওয়ার জন্য আবেদন জানিয়েছে।
প্রধানমন্ত্রীর এই মত বিনিময় কর্মসূচিতে বিভিন্ন শিল্প সংস্থার প্রতিনিধিরা তাদের মতামত ব্যক্ত করেন।
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
ভারত সরকারের পক্ষ থেকে এ পর্যন্ত ৩১.৬৯ কোটির বেশি টিকা রাজ্য ও কেন্দ্রশাসিত অঞ্চল গুলিকে দেওয়া হয়েছে
নতুন দিল্লি, ২৮ জুন, ২০২১
কেন্দ্রীয় সরকার করোনা প্রতিষেধক টিকা দানে গতি আনতে এবং এর পরিধি বিস্তারে প্রতিশ্রুতিবদ্ধ। গত ২১ জুন থেকে টিকাকরণ অভিযান সর্বজনীনভাবে শুরু হয়েছে। রাজ্য এবং কেন্দ্রশাসিত অঞ্চল গুলিকে প্রাপ্যতা অনুযায়ী টিকা সরবরাহ করা হচ্ছে।
দেশজুড়ে করোনা টিকাকরণ অভিযানে কেন্দ্রীয় সরকার বিনামূল্যে রাজ্য এবং কেন্দ্রশাসিত অঞ্চল গুলিতে টিকা সরবরাহ করছে।
দেশব্যাপী করোনা টিকাকরন অভিযানে এপর্যন্ত ৩১ কোটি ৬৯ লক্ষ  মানুষকে টিকা দেওয়া হয়েছে।
আজ সকাল ৮ টা পর্যন্ত পাওয়া তথ্য অনুযায়ী, অপচয় সমেত মোট ৩০,৫৪,১৭,৬১৭ ডোজ টিকা লেগেছে। এর পাশাপাশি কেন্দ্র ও রাজ্য সরকার গুলির কাছে এখনোও পর্যন্ত ১ কোটি ১৫ লক্ষ ২২ হাজার ৫৪৩টি টিকার ডোজ রয়েছে।
CG/ SB
(Visitor Counter : 179
প্রধানমন্ত্রীরদপ্তর
লক্ষ্ণৌ বিশ্ববিদ্যালয়ের শতবার্ষিকী প্রতিষ্ঠা দিবসের অনুষ্ঠানে প্রধানমন্ত্রীর ভাষণ
স্থানীয় পণ্যগুলিকে বিশ্ববিদ্যালয়ের সাহায্য করা উচিত : প্রধানমন্ত্রী
ইতিবাচক ভাবনা ও সম্ভাবনাময় উদ্যোগ সবসময় বজায় রাখা উচিত : প্রধানমন্ত্রী
জাতীয় শিক্ষা নীতি নমনীয়তা ও আত্মপ্রত্যয়কে উৎসাহিত করবেঃ প্রধানমন্ত্রী
আগের ২০ বছরের চাইতে গত ৬ বছরে, খাদি সামগ্রী বেশি বিক্রি হয়েছে : প্রধানমন্ত্রী
নয়াদিল্লী, ২৫ নভেম্বর, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে লক্ষ্ণৌ বিশ্ববিদ্যালয়ের শতবার্ষিকী প্রতিষ্ঠা দিবস উপলক্ষ্যে আয়োজিত অনুষ্ঠানে বক্তব্য রেখেছেন। প্রধানমন্ত্রী এই উপলক্ষ্যে বিশ্ববিদ্যালয়ের শতবার্ষিকী স্মারক মুদ্রা প্রকাশ করেছেন। তিনি ভারতীয় ডাক বিভাগের শতবার্ষিকী উপলক্ষ্যে বিশেষ স্মারক ডাকটিকিট ও স্পেশাল কভারও প্রকাশ করেছেন। অনুষ্ঠানে প্রতিরক্ষা মন্ত্রী এবং লক্ষ্মৌর সাংসদ শ্রী রাজনাথ সিং ও উত্তরপ্রদেশের মুখ্যমন্ত্রী শ্রী যোগী আদিত্যনাথ উপস্থিত ছিলেন।
প্রধানমন্ত্রী স্থানীয় শিল্প ও পণ্যগুলির ওপর বিশ্ববিদ্যালয়কে পাঠক্রম তৈরির পরামর্শ দিয়েছেন। স্থানীয় পণ্যগুলির মানোন্নয়ের জন্য তিনি গবেষণার আহ্বান জানান। লক্ষ্মৌয়ের চিকনকারি, মোরাদাবাদের পিতলের কাজ, আলিগড়ের তালা, ভাদোহির কার্পেট ౼এরকম পণ্যের ব্র্যান্ডিং এবং সেগুলিকে আন্তর্জাতিক স্তরে প্রতিযোগিতায় সামিল করার জন্য বিশ্ববিদ্যালয়ে পাঠক্রম তৈরি করা উচিত। এর সাহায্যে এক জেলা এক পণ্যের ধারণাটি বাস্তবায়িত হবে। প্রধানমন্ত্রী শিল্প, সংস্কৃতি ও আধ্যাত্মিকতাকে বিষয় হিসেবে পাঠক্রমে যুক্ত করে সেগুলিকে আন্তর্জাতিক স্তরে পৌঁছে দেওয়ার আহ্বান জানিয়েছেন।
কোন একটি বিষয়ের সম্ভাবনার কথা উপলব্ধি করার ওপর গুরুত্ব দিয়ে প্রধানমন্ত্রী উদাহরণ হিসেবে রায়বেরিলিতে ট্রেনের কোচ ফ্যাক্টরির কথা উল্লেখ করেছেন। তিনি বলেছেন, দীর্ঘদিন ধরে এই ফ্যাক্টরিতে ছোটখাট জিনিস ছাড়া আর কিছু তৈরি হতো না। কাপুরথালায় তৈরি কোচের কিছু জিনিস এখানে লাগানো হতো। এই ফ্যাক্টরিটির কোচ তৈরির ক্ষমতা থাকলেও সেটিকে কাজে লাগানো হয়নি। ২০১৪ সালের পর এই ফ্যাক্টরির অবস্থার পরিবর্তন করা হয়েছে এবং এখন এর পুরো ক্ষমতাকে কাজে লাগানো হচ্ছে। আজ সেখান থেকে প্রতিদিন শয়ে শয়ে কোচ তৈরি করা হচ্ছে। শ্রী মোদী ক্ষমতার পাশাপাশি ইচ্ছাশক্তি এবং উদ্দেশ্যও সমানভাবে গুরুত্বপূর্ণ বলে উল্লেখ করেন। এই প্রসঙ্গে তিনি আরও কিছু বিষয়ের উদাহরণ দিয়েছেন। তিনি বলেছেন, ইতিবাচক ভাবনা ও সম্ভাবনাময় উদ্যোগ সবসময় বজায় রাখা উচিত।
প্রধানমন্ত্রী গুজরাটের ছাত্রছাত্রীদের সাহায্যে খাদিকে জনপ্রিয় করে তোলার বিষয়ে তাঁর অভিজ্ঞতার কথা জানিয়েছেন। গান্ধী জয়ন্তীতে পোরবন্দরে সেখানে একটি ফ্যাশন শো-য়ের আয়োজন করা হয়েছিল। এর মাধ্যমে খাদির পোশাক আরও ফ্যাশনেবল হয়ে উঠেছে। গত ৬ বছরে খাদির যতো পোশাক বিক্রি হয়েছে তা এর আগের ২০ বছরের বিক্রি হওয়া পোশাকের চাইতে বেশি।
আধুনিক জীবন ধারার সম্পর্কে উল্লেখ করে প্রধানমন্ত্রী বলেছেন, বর্তমানে বিভিন্ন গ্যাজেটের ব্যবহারে ঝোঁক বাড়ছে। যুব সম্প্রদায়ের মধ্যে আত্মবিশ্লেষণ ও ভাবনা-চিন্তা করার মানসিকতা কমে যাচ্ছে। তিনি যুব সম্প্রদায়কে সবরকমের সঙ্কটের মধ্যেও তাদের নিজেদের জন্য সময় রাখার পরামর্শ দিয়েছেন। এরফলে তাদের ইচ্ছাশক্তির ক্ষমতা বাড়াতে সুবিধা হবে।
প্রধানমন্ত্রী বলেছেন, জাতীয় শিক্ষানীতির মাধ্যমে ছাত্রছাত্রীরা নিজেদের পরীক্ষা করতে পারবেন। নতুন নীতির উদ্দেশ্য হল, ছাত্রছাত্রীদের মধ্যে আত্মপ্রত্যয় ও নমনীয়তার অভ্যাস গড়ে তোলা। তিনি ছাত্রছাত্রীদের সনাতন চিন্তাভাবনা থেকে বেরিয়ে এসে নতুন কিছু ভাবার আহ্বান জানিয়েছেন এবং পরিবর্তনকে ভয় না পাওয়ার পরামর্শ দিয়েছেন। শ্রী মোদী ছাত্রছাত্রীদের নতুন নীতি নিয়ে আলোচনা করে সেটি বাস্তবায়নে সাহায্য করার আহ্বান জানিয়েছেন।
রেলমন্ত্রক
রেল মন্ত্রক সমস্ত এলএইচবি কোচবিশিষ্ট ট্রেনে ‘হেড অন জেনারেশন টেকনলজি’  ব্যবস্থাপনা গ্রহণের সিদ্ধান্ত নিয়েছে
নয়াদিল্লি, ১৮ সেপ্টেম্বর, ২০১৯
শীতাতপ নিয়ন্ত্রিত রেলের কোচে বিদ্যুৎ সরবরাহ ব্যবস্থাপনায় পরিবর্তন নিয়ে আসা প্রয়োজন। নতুন প্রযুক্তি ব্যবহারের ফলে প্রতি বছর প্রায় ১,৪০০ কোটি টাকার বৈদেশিক মুদ্রা সাশ্রয় করা সম্ভব হবে। এই নতুন প্রযুক্তিটির নাম হল ‘হেড অন জেনারেশন টেকনলজি’ । এতে ওভারহেডের বিদ্যুৎ সরবরাহ লাইন থেকে সরাসরি বিদ্যুৎ পাওয়া যাবে। ফলে, শীতাতপ নিয়ন্ত্রিত ট্রেনে বিদ্যুৎ সরবরাহকারী জেনারেটর কার ব্যবহারের জন্য যে শব্দ ও ধোঁয়া নির্গত হত তা বন্ধ হবে। ফলে, এ ধরনের দুটি জেনারেটর কারের পরিবর্তে একটি শব্দরোধী জেনারেটর কার জরুরি অবস্থায় স্ট্যাড-বাই হিসেবে রাখা থাকবে। আরেকটি জেনারেটর কার থাকবে এলএসএলআরডি -তে। এই এলএসএলআরডি সরাসরি ওভারহেডের বিদ্যুৎ সরবরাহকারী লাইন থেকে বিদ্যুৎ নিয়ে সমগ্র ট্রেনে অতিরিক্ত যাত্রীবাহী এবং মালবাহী গার্ডের কামরায় বিদ্যুৎ সরবরাহ করবে। বর্তমানে, এই বিদ্যুৎ সরবরাহের ইউনিট প্রতি ৩৬ টাকা খরচ হয়ে থাকে। ‘হগ’ ব্যবস্থাপনা চালু হলে ইউনিট প্রতি খরচ হবে ৬ টাকা।
রোলিং স্টক-এর সদস্য শ্রী রাজেশ আগরওয়াল বলেছেন, এ বছরের মধ্যেই সমস্ত এলএইচবি কোচ বিশিষ্ট ট্রেনে ‘হগ’ ব্যবস্থা চালু করা হবে। এ পর্যন্ত ৩৪২টি ট্রেন এই ব্যবস্থায় পরিবর্তিত হয়েছে। এর ফলে, প্রতি বছর প্রায় ৮ হাজার কোটি টাকা সাশ্রয় হচ্ছে। এ বছরের মধ্যে আরও ২৮৪টি ট্রেন এই নতুন ব্যবস্থায় পরিবর্তিত হবে। ২০১৭ সালে এলএইচবি প্রযুক্তি চালু করার সিদ্ধান্ত নেওয়া হয়েছিল। এই সিদ্ধান্তের পর নির্ধারিত সময়ের মধ্যেই এই নতুন ব্যবস্থা চালু করা হচ্ছে। এখন যে সমস্ত নতুন কোচ তৈরি করা হচ্ছে সেখানে এই ‘হগ’ ব্যবস্থা থাকছে। ইতিমধ্যেই এই ‘হগ’ ব্যবস্থা ১৩টি রাজধানী, ১৪টি শতাব্দী, ১১টি দুরন্ত, ছ’টি সম্পর্ক ক্রান্তি, ১৬টি হামসফর এবং ২৮২টি অন্যান্য মেল ও এক্সপ্রেস ট্রেনে চালু করা হয়েছে। আগামী দিনে আরও ১২টি রাজধানী, আটটি শতাব্দী, ছ’টি দুরন্ত, সাতটি সম্পর্ক ক্রান্তি, আটটি হামসফর এবং ২৪৩টি অন্যান্য মেল ও এক্সপ্রেস ট্রেনে এই ব্যবস্থা চালু করা হবে।
SSS/SS/DM
(Visitor Counter : 114
কেন্দ্রীয়মন্ত্রিসভা
বিএসএনএল-কে ৪জি/৫জি স্পেকট্রাম বরাদ্দের অনুমোদন দিয়েছে কেন্দ্রীয় মন্ত্রিসভা
৮৯,০৪৭ কোটি টাকার তৃতীয় পুনরুজ্জীবন প্যাকেজ
নতুন দিল্লি, ৭ জুন, ২০২৩
এক তাৎপর্যপূর্ণ পদক্ষেপে, প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ বিএসএনএল-এর জন্য ৮৯,০৪৭ কোটি টাকার তৃতীয় পুনরুজ্জীবন প্যাকেজে অনুমোদন দিয়েছে। প্যাকেজের আওতায় মূলধনী সংযোজন হিসেবে বিএসএনএল-কে ৪জি/৫জি স্পেকট্রামও বরাদ্দ করা হচ্ছে।
বিএসএনএল-এর অনুমোদিত মূলধন ১,৫০,০০০ কোটি টাকা থেকে বাড়িয়ে ২,১০,০০০ কোটি টাকা করা হচ্ছে।
এই পুনরুজ্জীবন প্যাকেজের সুবাদে বিএসএনএল দেশের প্রত্যন্ত এলাকাগুলিতে সংযোগরক্ষার এক সুস্থিত পরিষেবা প্রদানকারী হিসেবে আত্মপ্রকাশ করবে।
এই স্পেকট্রাম বরাদ্দের সুবাদে –
ক) বিএসএনএল দেশজুড়ে ৪জি ও ৫জি পরিষেবা প্রদান করতে সক্ষম হবে
খ) বিভিন্ন সংযোগরক্ষাকারী প্রকল্পের মাধ্যমে প্রত্যন্ত গ্রামাঞ্চলে ৪জি পরিষেবা পৌঁছে দেবে
গ) উচ্চ গতির ইন্টারনেটের জন্য ফিক্সড ওয়ারলেস অ্যাকসেস-এফডাব্লুএ পরিষেবা প্রদান করবে
ঘ) ক্যাপটিভ নন পাবলিক নেটওয়ার্ক-সিএনপিএন -এর জন্য পরিষেবা/স্পেকট্রাম প্রদান করবে
বিএসএনএল/এমটিএনএল –এর পুনরুজ্জীবন
• ২০১৯ সালে সরকার বিএসএনএল/এমটিএনএল –এর জন্য প্রথম পুনরুজ্জীবন প্যাকেজের ঘোষণা করেছিল। ৬৯,০০০ কোটি টাকার এই প্যাকেজ সংস্থায় সুস্থিতি এনেছিল।
• ২০২২ সালে সরকার বিএসএনএল/এমটিএনএল –এর জন্য ১.৬৪ লক্ষ কোটি টাকার দ্বিতীয় পুনরুজ্জীবন প্যাকেজ ঘোষণা করে।
• এই দুটি প্যাকেজের জেরে বিএসএনএল ২০২১-২২ আর্থিক বছর থেকে কার্যকর মুনাফা অর্জন করতে শুরু করে। বিএসএনএল –এর মোট ঋণ ৩২,৯৪৪ কোটি থেকে নেমে আসে ২২,২৮৯ কোটি টাকায়।
• হোম ফাইবার ক্ষেত্রে বিএসএনএল –এর ব্যাপক বিকাশ ঘটে। এই সংস্থা এখন প্রতি মাসে ১ লক্ষেরও বেশি নতুন সংযোগ দিচ্ছে। ২০২৩ সালের মে মাসে বিএসএনএল –এর হোম ফাইবার ক্ষেত্রের মোট গ্রাহক সংখ্যা হল ৩০.৮৮ লক্ষ। গত বছরে এই ক্ষেত্র থেকে সংস্থার আয় হয়েছে ২,০৭১ কোটি টাকা।
দেশীয় ৪জি/৫জি প্রযুক্তি
(• টেলিকম প্রযুক্তি এমন এক কৌশলগত প্রযুক্তি, যেখানে সারা বিশ্বে হাতে গোনা কয়েকজন মাত্র এন্ড-টু-এন্ড প্রযুক্তি প্রদানকারী রয়েছে।
• প্রধানমন্ত্রী নরেন্দ্র মোদীর আত্মনির্ভরতার ভাবনায় উদ্ভুদ্ধ হয়ে ভারতের নিজস্ব ৪জি/৫জি প্রযুক্তি বিকশিত হয়েছে।
• কয়েক মাসের মধ্যেই দেশজুড়ে বিএসএনএল নেটওয়ার্ক চালু হবে। এর ব্যাপক প্রস্তুতি চলছে।
CG/SD/SKD
প্রধানমন্ত্রীরদপ্তর
বিশিষ্ট সংস্কৃত পন্ডিত, শ্রী রেওয়া প্রসাদ দ্বিবেদীর প্রয়াণে প্রধানমন্ত্রীর শোকপ্রকাশ
নতুনদিল্লি, ২২শে মে, ২০২১
প্রধানমন্ত্রী শ্রী নরেন্দ্র মোদী বিশিষ্ট সংস্কৃত পন্ডিত শ্রী রেওয়া প্রসাদ দ্বিবেদীর প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ সংস্কৃতের মহান বিভুতি মহামহোপাধ্যায় পন্ডিত রেওয়া প্রসাদ দ্বিবেদীর প্রয়াণে আমি অত্যন্ত মর্মাহত। সাহিত্য ও শিক্ষার জগতে তাঁর অবদান অনস্বীকার্য । তাঁর প্রয়াণ সমাজের কাছে অপূরণীয় ক্ষতি। শোকের এই মুহূর্তে আমি তাঁর পরিবার পরিজন ও গুণমুগ্ধদের সমবেদনা জানাই। ওঁ শান্তি। “
(
বিজ্ঞানওপ্রযুক্তিমন্ত্রক
কোভিড-১৯ সংক্রমণ পরবর্তী পর্যায়ে ভারতীয় অর্থনীতির পুনরুজ্জীবনের লক্ষ্যে টি আই এফ এ সি সর্বোত্তম পথ খোঁজার চেষ্টা করছে
কোভিড-১৯ পরবর্তীকালে ভারতীয় অর্থনীতিকে চাঙ্গা করতে শ্বেত পত্র প্রকাশ করা হবে
নতুন দিল্লি, ২১ এপ্রিল, ২০২০
ভারত সরকারের বিজ্ঞান ও প্রযুক্তি দপ্তরের অধীনস্থস্বশাসিত প্রযুক্তি চিন্তক সংস্থা, প্রযুক্তি তথ্য, পূর্বাভাস এবং নির্ধারণ পরিষদ  ভবিষ্যতের দিকে নজর দিয়ে কোভিড-১৯ সংক্রমণ পরবর্তীকালে ভারতীয় অর্থনীতির পুনরুজ্জীবনের লক্ষ্যে সর্বোত্তম পথ খুঁজতে একটি শ্বেতপত্র প্রকাশের উদ্যোগ নিয়েছে।
এই দলিলে মূলত নজর দেওয়া হচ্ছে মেক ইন ইন্ডিয়া উদ্যোগ, দেশীয় প্রযুক্তির বানিজ্যিকীকরন, গণবণ্টন ব্যবস্থার স্বচ্ছতার জন্য উন্নত প্রযুক্তির ব্যবস্থা এবং উন্নত গ্রামীন স্বাস্থ্য ব্যবস্থার ওপর। আমদানি হ্রাস করা,জরুরি তথ্য প্রযুক্তি ক্ষেত্রে তথ্য বিশ্লেষন সহ অন্যান্য জরুরি বিষয় গুলিকেও গুরুত্ব দেওয়া হয়েছে।এই শ্বেতপত্র খুব শীঘ্রই সরকারের সিদ্ধান্ত রূপায়নকারী কর্তৃপক্ষের হাতে তুলে দেওয়া হবে।
কোভিড-১৯ সংক্রমণের বিরুদ্ধে লড়াইয়ে সারা বিশ্ব এখন এক ছাতার তলায় এসে দাঁড়িয়েছে। এই অতিমারী ছড়িয়ে পড়ার দরুন উন্নত এবং উন্নয়নশীল দেশ গুলি উভয়েই ক্ষতিগ্রস্ত হয়েছে। উৎপাদন থেকে বাণিজ্য, পরিবহন, পর্যটন, শিক্ষা,স্বাস্থ্য সহ সব ক্ষেত্র গুলি ক্ষতির মুখে পড়েছে।
কোভিড-১৯ সংক্রমণ পরবর্তীকালে যে বিষয়গুলির ওপর জোর দিতে হবে তা হলো মানব স্বাস্থ্যব্যবস্থা সুরক্ষিত রেখে আর্থ সামাজিক ব্যবস্থার উন্নয়ন। বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা জানিয়েছেন, নির্দিষ্ট প্রযুক্তি সম্পর্কিত উদ্ভাবন এবং বিভিন্ন ক্ষেত্রে তার প্রভাবের বিশ্লেষন, সিদ্ধান্ত নিতে বিশেষ সহায়ক ভূমিকা পালন করবে।
কোভিড-১৯ সংক্রমণ পরবর্তীকালে ভারতীয় অর্থনীতিকে পুনর্জীবন দিতে টি আই এফ এ সির বিজ্ঞানীদের দল প্রতিটি ক্ষেত্রকে মাথায় রেখে বিশ্লেষণ করে চলেছেন।
ভারত এখনও পর্যন্ত এই অতিমারী নিয়ন্ত্রণে সুচিন্তিত পদক্ষেপ নিয়ে চলেছে,তার মধ্যে অন্যতম হলো লকডাউন। কোভিড-19 মোকাবিলায় দেশের সর্বস্তরের মানুষ হাতে হাত রেখে লড়াই চালিয়ে যাচ্ছেন। পাশাপাশি টি আই এফ এ সির এই প্রয়াস কোভিড-১৯ পরবর্তীকালের ভারতের অর্থনীতিকে চাঙ্গা করতে সাহায্য করবে।
(CG/PPM
রেলমন্ত্রক
ভারতীয় রেল ১০ই মে ২০২০র বিকাল ৩টে পর্যন্ত দেশজুড়ে ৩৬৬টি "শ্রমিক স্পেশাল"ট্রেন চালিয়েছে
এই ট্রেনের যাত্রীদের বিনামূল্যে খাদ্য আর জল দেওয়া হয়েছে
যে রাজ্য থেকে শ্রমিকরা যে রাজ্যে যাচ্ছেন,উভয় রাজ্যের সম্মতিতেই ভারতীয় রেল এই ট্রেন পরিষেবার ব্যবস্থা করেছে
ট্রেনগুলিতে সামাজিক দূরত্ব বিধি মানা হয়েছে
প্রতিটি "শ্রমিক স্পেশাল"ট্রেনে ১২০০ র মত যাত্রী যাত্রা করেছেন
নতুন দিল্লি, ১০ই মে, ২০২০
বিভিন্ন রাজ্যে আটকে পড়া পরিযায়ী শ্রমিক, তীর্থযাত্রী, পর্যটক, ছাত্র ছাত্রী এবং অন্যান্য যাত্রীদের বিশেষ ট্রেনে ফিরিয়ে আনার ক্ষেত্রে কেন্দ্রীয় স্বরাষ্ট্র মন্ত্রকের নির্দেশ পাওয়ার পর, ভারতীয় রেল "শ্রমিক স্পেশাল" ট্রেন পরিষেবার সিদ্ধান্ত নিয়েছে।
১০ই মে ২০২০ অবধি ভারতীয় রেল দেশের একাধিক রাজ্যের মধ্যে ৩৬৬টি "শ্রমিক স্পেশাল" ট্রেন চালিয়েছে। যার মধ্যে ২৮৭টি ট্রেন ইতিমধ্যেই গন্তব্যস্থলে পৌঁচেচ্ছে,বাকি ৮৭টি ট্রেন যাত্রার মাঝ পথে রয়েছে।
২৮৭টি ট্রেন যে সব রাজ্যে ইতিমধ্যেই পৌঁছেচে সে গুলি হলো অন্ধ্রপ্রদেশে ১টি, বিহারে ৮৭টি, হিমাচল প্রদেশে ১টি, ঝাড়খণ্ডে ১৬টি, মধ্যপ্রদেশে ২৪টি, মহারাষ্ট্রে ৩টি, ওড়িষ্যায় ২০টি, রাজস্থানে ৪টি, তেলেঙ্গানায় ২টি, উত্তর প্রদেশে ১২৭টি, পশ্চিমবঙ্গে ২টি।
ট্রেন গুলিতে পরিযায়ীদের যে সব শহরে নিয়ে যাওয়া হয়েছে তার মধ্যে রয়েছে তিরুচিরাপল্লি, তিতলাগড়, বরৌনি, খান্ডবা, জগন্নাথপুর, খুরদারোড, প্রয়াগরাজ, ছাপড়া, বালিয়া, গয়া, পুর্নিয়া, বারাণসী, দ্বারভাঙা, গোরাখপুর, লখনৌ, জৌনপুর, হাতিয়া, বস্তি, কাটিহার, দানাপুর, মুজাফ্ফরপুর, সহর্ষ সহ অন্যান্য শহর।
সামাজিক দূরত্ব বিধি বজায় রাখার জন্য এই শ্রমিক স্পেশাল ট্রেন গুলিতে সর্বোচ্চ ১২০০ যাত্রী ভ্রমণ করার অনুমতি দেওয়া হয়েছে। ট্রেনে ভ্রমণের আগে সব যাত্রীদের নিয়ম মেনে শারীরিক পরীক্ষা করা হয়েছে। যাত্রা কালে যাত্রীদের বিনামূল্যে খাবার এবং জল সরবরাহ করা হয়েছে।
(CG/PPM
ইস্পাতমন্ত্রক
সিপিএসইগুলির পরিবেশ ও অরণ্য সংক্রান্ত বকেয়া ছাড়পত্রের বিষয় নিয়ে ইস্পাত মন্ত্রীর পর্যালোচনা
নতুন দিল্লি, ১০ আগস্ট, ২০২১
কেন্দ্রীয় ইস্পাত মন্ত্রী শ্রী রামচন্দ্র প্রসাদ সিং দপ্তরের অধীনস্থ সিপিএসই গুলির পরিবেশ ও অরণ্য সংক্রান্ত বকেয়া ছাড়পত্রগুলির বিষয়ে পর্যালোচনা করেছেন। পরিবেশ, বন ও জলবায়ু পরিবর্তন মন্ত্রক এবং রাজ্য সরকারগুলির কাছ থেকে বিভিন্ন প্রকল্পর জন্য ছাড়পত্র নিতে হয়।
বৈঠকে স্টীল অথরিটি অফ ইন্ডিয়া লিমিটেড, ন্যাশনাল মিনেরাল ডেভলপমেন্ট কর্পোরেশন লিমিটেড, ওডিশা মিনেরাল ডেভলপমেন্ট কর্পোরেশন লিমিটেড, ম্যাঙ্গানিজ ওর ইন্ডিয়া লিমিটেড এবং কুদ্রেমুখ আয়রন ওর কোম্পানী লিমিটেডের পরিবেশ ও অরণ্য সংক্রান্ত ছাড়পত্র নিয়ে আলোচনা হয়। শ্রী সিংকে জানান হয়, পরিবেশ ও অরণ্য সংক্রান্ত ছাড়পত্র পাওয়ার জন্য পরিবেশ, বন ও জলবায়ু পরিবর্তন মন্ত্রকের সঙ্গে নিয়মিত যোগাযোগ রাখা হয়। এক্ষেত্রে নির্দিষ্ট সময়ের মধ্যে যাতে এই ছাড়পত্র মেলে, সেবিষয়ে নানা পদক্ষেপ নেওয়া হয়েছে। ইস্পাত মন্ত্রীকে বিভিন্ন রাজ্য সরকারের কাছ থেকে বকেয়া ছাড়পত্রগুলির বিষয়ে কি কি পদক্ষেপ নেওয়া হয়েছে, সেবিষয়ে বিস্তারিতভাবে জানানো হয়। মন্ত্রী উদ্যোগগুলির প্রশংসা করে বলেছেন, প্রয়োজনীয় ছা়ড়পত্র পাওয়ার জন্য সংশ্লিষ্ট কর্তৃপক্ষের সঙ্গে নিয়মিত আলোচনা চালিয়ে যেতে হবে।
CG/CB/SFS
(Visitor Counter : 102
প্রতিরক্ষামন্ত্রক
আইসিজিএস বিজয়াকে উপকূলরক্ষী বাহিনীর উত্তর-পূর্বাঞ্চলীয় নৌ-বহরে সামিল করা হয়েছে
কলকাতা, ৪ অক্টোবর, ২০১৮
উপকূলরক্ষী বাহিনীর পারাদ্বীপ-ভিত্তিক অত্যাধুনিক জাহাজ আইসিজিএস বিজয়াকে বাহিনীর উত্তর-পূর্বাঞ্চলীয় নৌ-বহরে সামিল করা হয়েছে। এই জাহাজটিকে উপকূলরক্ষী বাহিনীর সনদ অনুসারে নিজস্ব অর্থনৈতিক অঞ্চলে নজরদারি এবং অন্যান্য ক্ষেত্রে কাজের জন্য মোতায়েন করা হবে।
আজ চেন্নাইয়ে উপকূলরক্ষী বাহিনীর মহানির্দেশক রাজেন্দ্র সিং-এর উপস্থিতিতে প্রতিরক্ষা সচিব শ্রী সঞ্জয় মিত্র ৯৮ মিটার দীর্ঘ এই ধরণের নজরদারি জলযানের দ্বিতীয়টি, অর্থাৎ আইসিজিএস বিজয়াকে জলে নামানোর সঙ্কেত দেন।
লার্সেন অ্যান্ড টুব্রো সংস্থায় দেশজ প্রযুক্তিতে নির্মিত এই নজরদারি জলযানটিতে নৌ-চালনার অত্যাধুনিক প্রযুক্তি, যোগাযোগের যন্ত্রপাতি এবং সেন্সর রয়েছে। এছাড়া, জাহাজটিতে একটি ৩০ মিলিমিটারের বন্দুক রয়েছে। পরে, এই জলযানটিতে অগ্নি নিয়ন্ত্রণ ব্যবস্থা সহ আরও একটি ১২.৭ মিলিমিটারের বন্দুক লাগানো হবে।
আইসিজিএস বিজয়া, বিভিন্ন ধরণের সামুদ্রিক নজরদারির কাজে, ভারতীয় উপকূলরক্ষী বাহিনীর কর্মদক্ষতা বৃদ্ধি করবে। সাধারণভাবে, পূর্বাঞ্চলীয় সামুদ্রিক এলাকা এবং বঙ্গোপসাগরের উত্তরাঞ্চলে সামুদ্রিক সুরক্ষার কাজে এই জলযানটি বিশেষভাবে সহায়ক হবে। ওড়িশা ও পশ্চিমবঙ্গের মতো বঙ্গোপসাগর সংলগ্ন রাজ্যগুলির উপকূলবর্তী সুরক্ষাতেও এটি বিশেষভাবে কার্যকর হবে।
CG/PB/DM/…
(Visitor Counter : 67
নারীওশিশুবিকাশমন্ত্রক
জন্মের সময় লিঙ্গ অনুপাত
নতুন দিল্লি, ১৬ মার্চ, ২০২২
ভারতের অফিস অফ দ্য রেজিস্ট্রার জেনারেল-এর মাধ্যমে নিরন্তর স্যাম্পেল রেজিস্ট্রেশন সিস্টেম  নামে পরিচিত, জন্ম ও মৃত্যুর নমুনা সমীক্ষার কাজ চালানো হচ্ছে। সারা দেশে ছড়িয়ে থাকা গ্রাম ও শহুরে ব্লকগুলিতে এই কাজ চালানো হয়। সমীক্ষার মূল উদ্দেশ্য হল রাজ্য ও জাতীয় স্তরে শিশুমৃত্যু, জন্ম ও মৃত্যু হারের বার্ষিক নির্ভরযোগ্য অনুমান তৈরি করা। জন্মের সময় লিঙ্গ অনুপাত স্থির করা হয় প্রতি ১০০০ জন পুরুষের জন্মের মধ্যে মহিলা জন্মানোর সংখ্যার বিচারে। এসআরএস-এর আওতায় জন্মের সময় লিঙ্গ অনুপাতের হিসেব স্থির করা হয় গড় ভিত্তিতে তিন বছরের তথ্য একত্রিত করে।
২০১৭ থেকে ২০১৯ সালের মধ্যে দেশে জন্মের সময় লিঙ্গ অনুপাতের হিসেব অনুয়ায়ী প্রতি ১০০০ পুরুষে, মহিলার সংখ্যা ৯০৪। পশ্চিমবঙ্গে ২০১৭ থেকে ২০১৯ সালের মধ্যে জন্মের সময় লিঙ্গ অনুপাত অনুযায়ী প্রতি ১০০০ পুরুষের মধ্যে মহিলার সংখ্যা ৯৪৪।
বেটি বাঁচাও বেটি পড়াও প্রকল্পের মূল লক্ষ্য হলো ক্রমহ্রাসমান শিশু লিঙ্গ অনুপাত এবং একটি জীবনচক্রের ধারাবাহিকতায় শিশুকন্যা ও মহিলাদের ক্ষমতায়ণ সম্পর্কিত সমস্যাগুলিকে মোকাবিলা করা। এই প্রকল্পের উদ্দেশ্য হলো শিশুকন্যাকে বাঁচিয়ে রাখা ও বড় করে তোলা, শিশুকন্যার শিক্ষা ও অংশগ্রহণ সুনিশ্চিত করা এবং লিঙ্গ পক্ষপাত নির্মূল করা। বহুপাক্ষিক হস্তক্ষেপের মাধ্যমে দেশের সমস্ত জেলাকে এই প্রকল্পের আওতায় আনা হয়েছে।
CG/SS/SKD/
(Visitor Counter : 540